મસાજનું નામ આવતાં જ આપણા મનમાં સૌથી પહેલો એ જ સવાલ આવે કે આ મસાજ થાય કઈ રીતે, કેમ કે મસાજમાં તો શરીર પર અમુક પ્રકારનું પ્રેશર આપવામાં આવે છે અને પ્રેગ્નન્સી જેવી નાજુક પરિસ્થિતિમાં પ્રેશર આપવું રિસ્કી છે. તો પછી આ મસાજ થાય કઈ રીતે? આ વિશે પવઈમાં આવેલી બિરલા કેરલા વિદ્યાશાળાના આયુર્વેદિક ડૉક્ટર પ્રશાંત કુમાર જણાવે છે, ‘આ મસાજ બીજા મસાજ કરતાં એકદમ અલગ છે. આ મસાજ ડૉક્ટરોના ઑબ્ર્ઝવેશનમાં જ થાય છે. આ મસાજ કરતા જે થેરપિસ્ટો હોય છે એ લોકો પણ બહુ અનુભવી હોય છે, કેમ કે તેમને ખબર હોય છે કે ક્યાં કેટલું પ્રેશર આપવું. આ મસાજ બેઠેલી પોઝિશનમાં જ કરવામાં આવે છે, કેમ કે સ્લીપિંગ પોઝિશનમાં જો મસાજ કરવામાં આવે તો મહિલાને શ્વાસ લેવામાં પ્રૉબ્લેમ થાય છે. બીજું, તેઓ કમ્ફર્ટેબલ પણ નથી હોતાં.’